Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Israelin pääministeri Netanjahu: IDF laajentaa operaatiotaan Rafahiin.
USA:n presidentti Joe Biden: Gazaan rakennetaan satamalaituri -
helpottamaan meriteitse toimitettavia humanitaarisia avustuksia.
USA:n entinen ulkoministeri Mike Pompeo varoittaa, -
että Lähi-idän osalta "pahin ei ole vielä takana".
Israelin tavoitteet Hamasin ja Gazan osalta ovat edelleen selvät.
Puheenvuorossaan upseerikurssin valmistujaisseremoniassa -
pääministeri Netanjahu toisti jälleen sodalle asetetut tavoitteet.
Netanjahu painotti myös, että ulkoisen paineen edessä -
israelilaisten on tiivistettävä rivinsä ja pysyttävä lujina, -
jotta 7.10. julmuuksiin syyllistyneet saadaan vastuuseen teoistaan.
Voimistuva kansainvälinen paine on tosiasia.
Mutta juuri silloin, kun paine kovenee, meidän on tiivistettävä rivejämme.
Meidän on vastustettava yhtenä rintamana yrityksiä lopettaa sota.
Meidän on torjuttava yhdessä epätoivoiset yritykset -
syyttää Israelin puolustusvoimia Hamasin rikoksista.
Hamas on se, joka murhasi ja raiskasi veljiämme ja siskojamme.
Hamas on se, joka sieppasi poikiamme ja tyttäriämme -
ja joka syyllistyy päivittäin sotarikoksiin -
sekä omaa kansaansa että meitä vastaan.
Me taistelemme näitä hirviöitä vastaan oman olemassaolomme takaamiseksi.
Ja samalla kun puolustamme itseämme, puolustamme myös -
koko vapaan maailman ja ihmiskunnan pyhimpiä arvoja.
Siksi sanon vapaan maailman johtajille:
Lyömällä lokakuun 7. päivän murhaajat -
estämme seuraavan 9/11:n.
Koko sivistyneen maailman pitäisi tukea Israelia ja sen puolustusvoimia.
Netanjahu antoi kommenttinsa vain paria tuntia ennen -
USA:n presidentti Joe Bidenin -
mahdollisesti viimeistä Kansakunnan tila -puhetta, -
sillä marraskuun presidentinvaalit lähestyvät.
Vaikka puhe keskittyi pääasiassa USA:n sisäisiin asioihin, -
Biden viittasi myös Gazassa käytävään sotaan.
Viimeiset viisi kuukautta ovat olleet järkyttävää aikaa monille:
israelilaisille, palestiinalaisille ja myös monille amerikkalaisille.
Tämä kriisi alkoi -
terroristiryhmä Hamasin toteuttamalla verilöylyllä 7.10.
1 200 viatonta naista, tyttöä, miestä ja poikaa teurastettiin -
sen jälkeen, kun he olivat kokeneet seksuaalista väkivaltaa.
Se oli tuhoisin päivä juutalaisille sitten holokaustin.
250 ihmistä otettiin panttivangeiksi.
Täällä on mukana tänään amerikkalaisia perheitä, -
joiden omaisia on yhä Hamasin panttivankeina.
Emme lepää ennen kuin heidän rakkaansa ovat kotona.
Presidentti Biden korosti myös Israelin itsepuolustusoikeutta.
Israelilla on oikeus jahdata Hamasia.
Hamas lopetti tämän konfliktin vapauttamalla panttivangit, -
laskemalla aseet... Se voisi lopettaa sen vapauttamalla panttivangit, -
laskemalla aseensa ja luovuttamalla lokakuun 7. päivän vastuulliset.
Israelille aiheutuu lisätaakkaa siitä, -
että Hamas piileksii ja operoi pelkurimaisesti siviiliväestön takaa, -
sairaaloiden, päiväkotien ja muiden vastaavien alla. Israelilla on myös -
perustavanlaatuinen vastuu suojella viattomia siviilejä Gazassa.
Presidentti Biden alleviivasi hallintonsa pyrkimyksiä -
määrätä sota keskeytettäväksi.
Tarkoitus on myös taivuttaa islamistinen terrorijärjestö Hamas -
vapauttamaan 134 panttivankia Gazasta.
Tavoitteena on niin ikään lisätä humanitaarisen avun määrää Gazaan-
rakentamalla Gazan rannikolle satamalaituri, -
jonne voidaan toimittaa avustuskuljetuksia meriteitse.
Olen työskennellyt tauotta -
saadakseni Gazaan 6 viikkoa kestävän välittömän tulitauon, -
jotta kaikki panttivangit saadaan vapautettua ja tuotua kotiin, -
jotta tätä sietämätöntä humanitaarista kriisiä saataisiin helpotettua -
ja päästäisiin rakentamaan jotain kestävämpää.
USA on johtanut kansainvälisiä ponnistuksia -
avun lisäämiseksi Gazaan.
Tänään määrään USA:n asevoimat johtamaan hätätehtävää.
Gazan rannikolle perustetaan väliaikainen satamalaituri, -
joka pystyy vastaanottamaan -
suuria määriä ruokaa, vettä, lääkkeitä ja väliaikaismajoituksia.
Yhdysvaltalaissotilaita ei tule Gazaan.
Tämän sataman on tarkoitus lisätä avustustoimitusten määrää Gazaan.
Presidentti Biden alleviivasi myös -
tavoitettaan edistää Israelin integroitumista Lähi-itään.
Hänen mukaansa niin voi tapahtua -
ainoastaan kahden valtion ratkaisun myötä.
Hän puhui myös Iranin aiheuttamasta uhasta Lähi-idän vakaudelle.
Hän viittasi rajoitettuihin iskuihin, joita hän on valtuuttanut -
Iranin tukemaa Jemenin huthien hallitsemaa Ansar Allahia vastaan.
Vakauden luominen Lähi-itään -
tarkoittaa myös Iranin uhan patoamista.
Siksi olen rakentanut yli 10 maan liittouman -
puolustamaan merenkulun vapautta Punaisellamerellä.
Olen määrännyt iskuja -
huthien heikentämiseksi ja joukkojemme turvaamiseksi alueella.
Ylipäällikkönä en epäröi määrätä lisätoimia joukkojemme turvaamiseksi.
Biden ylpeili sillä, -
miten päättäväisesti hän on vastus- tanut Iranin pahantahtoista käytöstä, -
kuten Iranin välikäden Ansar Allahin jatkuvia iskuja laivaliikennettä vastaan
Bab el-Mandebin salmella ja muilla lähivesillä.
Senaatin asevoimien komitean kuulemisessa -
Centcom-komentaja Michael Kurilla myönsi, -
että välikäsiensä kautta Lähi-idässä toimivalla Iranilla -
ei ole pidäkkeitä muualla paitsi Irakissa ja Syyriassa.
Näissäkin maissa pelote on "väliaikainen", Kurilla sanoi.
Viime vuoden kuulemisessa sanoitte, että Iraniin ei kohdistu pelotetta.
Mikä on tämänhetkinen arvionne?
Kohdistuuko Iraniin pelotevaikutusta vai ei?
Huthien, Hizbollahin, Hamasin ja Länsirannan tukemisen osalta -
Iraniin ei kohdistu pelotevaikutusta.
Irakissa ja Syyriassa sitä estetään tukemasta välikäsiensä iskuja, -
mutta tämä ei välttämättä päde sen antamaan rahoitus- ja asetukeen.
Centcom-komentajan vastuualue ulottuu Lähi-idästä Pohjois-Afrikkaan.
Hän korosti, että Iran käyttää hyväkseen -
Hamasin 7.10. suorittamaa verilöylyä, jossa se murhasi karmealla tavalla -
1 200 israelilaista ja 33 Yhdysvaltain kansalaista.
Lokakuun 7. päivän tapahtumat muuttivat Israelia ja Gazaa pysyvästi -
ja loivat pahoille toimijoille -
edellytykset kylvää epävakautta Lähi-itään ja muualle.
Iran on käyttänyt hyväkseen -
harvinaista mahdollisuutta muovata Lähi-itää omaksi edukseen.
Iran on toiminut strategisesti jo vuosikymmeniä -
ympäröimällä Lähi-idän välikäsillään.
Kuluneen puolen vuoden aikana Iranin välikäsiverkosto on toiminut -
Irakissa, Syyriassa, Libanonissa, Gazassa, Länsirannalla ja Jemenissä.
Iranin välikäsillä on käytössään huippuluokan aseistusta, jolla ne -
voivat uhata maailman tärkeimpiä seutuja laajamittaisin vaikutuksin.
Huthien iskut kansainväliseen laivaliikenteeseen -
sekä Iranin liittolaisten iskut -
USA:n joukkoja vastaan Irakissa ja Syyriassa ovat suoraa seurausta -
Iranin uhasta, joka on vähitellen levinnyt. Iran kuitenkin tietää, -
ettei sen vuosikymmenten visio voi toteutua, jos alueen muut maat -
tiivistävät rivejään ja syventävät kumppanuuttaan USA:n kanssa.
Kenraali Kurilla varoitti Yhdysvaltoja omahyväisyydestä.
Centcom tarjoaa strategista syvyyttä puolustuksellemme.
USA:n turvallisuus on vaarassa, -
jos tämä alue luovutetaan Iranille, terrorismille ja Kiinalle.
Yhdysvaltain entinen ulkoministeri Mike Pompeo -
kritisoi Hudson Instituutin tilaisuudessa Washington DC:ssä -
Bidenin hallinnon Lähi-idän-politiikkaa.
He puhuvat pelotteesta ikään kuin se olisi kalteva pinta sotaan, -
kun taas me näemme pelotteen keinona estää sota.
- Kyllä, pitää paikkansa.
Turvallisuusneuvonantajan, ulkoministerin ja hallinnon puheet -
USA:n mahdollisista vastatoimista päättyvät aina empimiseen siitä, -
että toimet saatetaan nähdä tilannetta kärjistävinä.
He eivät ajattele, -
että "nyt on aika antaa näyttöä USA:n/lännen päättäväisyydestä".
Ei Trumpin hallinnon aikanakaan toimittu aina oikein, mutta silloin -
tiedonvälitystä ja voimaa osattiin käyttää niin, ettei sotia tullut.
Kommentoidessaan strategisia aiheita, -
kuten Venäjän sotaa Ukrainassa ja Hamasin sotaa Israelia vastaan, -
Pompeo sanoi uskovansa, että pahin ei ole vielä takana.
Kiitos seurasta!
TV7 Israel toimii lahjoitusten varassa eikä tavoittele voittoa.
Koko tuotantomme on katsottavissa ilmaiseksi.
Olemme kiitollisia, jos voit harkita lahjoittamista.
Voit lahjoittaa osoitteissa -
www.tv7.fi/lahjoita ja www.tv7israelnews.com.
Rukoillaan rauhaa Jerusalemille ja pelastusta Israelille.
Olen Jonathan Hessen. Shabat shalom ja siunausta!
Nähdään tulevien ohjelmien parissa, jos Luoja suo.
Siihen saakka shalom Jerusalemista.